
[Dette er et juridisk paradigmedokument udarbejdet af Kromann Reumert. Paradigmet indgår som en del af et større vejledningskompleks til brug for kommuners stiftelse af aktieselskaber, der skal drive lokalplejehjem i overensstemmelse med lov om lokalplejehjem. Der henvises derfor i det følgende løbende til øvrige relevante vejledninger. Paradigmet indeholder desuden juridiske begreber, lovhenvisninger mv. og kræver konkret stillingtagen og tilpasning, og det anbefales derfor, at der søges juridisk rådgivning i forbindelse med tilpasningen.] 
[Husk at slette alle vejledende kommentarer.]
[SAMARBEJDSAFTALENS FORMÅL
Dette paradigme indeholder et eksempel på en samarbejdsaftale mellem kommunen (som ejer aktieselskabet, der skal drive lokalplejehjemmet) og det kommunale aktieselskab, der skal drive lokalplejehjemmet. 
Samarbejdsaftalen har til formål at formalisere konkrete samarbejdsrelationer mellem kommunen og lokalplejehjemmet, herunder opgavefordeling, kvalitetskrav, procedurer og arbejdsgange for lokalplejehjemmets varetagelse af dets opgaver i henhold til service- og ældrelovgivningen. Det bemærkes, at kommunens hhv. lokalplejehjemmets forpligtelser i vid udstrækning er lovreguleret, herunder i lov om lokalplejehjem, serviceloven og ældreloven. Samarbejdsaftalen indeholder ikke fravigelse af disse lovbestemte forpligtelser, idet samarbejdsaftalen derimod skal læses som et supplement til den til enhver tid gældende relevante lovgivning.
Denne samarbejdsaftale er udarbejdet under forudsætning af, at det kommunale aktieselskab, der skal drive lokalplejehjemmet, er ejet af én kommune, og at lokalplejehjemmet er beliggende i ejerkommunen.]
[KOMMUNENS VARETAGELSE AF ADMINISTRATIVE OPGAVER FOR LOKALPLEJEHJEMMET
Dette paradigme indeholder i afsnit 7 forslag til en aftale mellem kommunen og det kommunale aktieselskab, der skal drive lokalplejehjemmet, om kommunens varetagelse af administrative opgaver for lokalplejehjemmet. For nærmere vejledning herom henvises til de vejledende kommentarer i afsnit 7.]

[IAGTTAGELSE AF UDBUDSREGLERNE
Både kommunen og det kommunale aktieselskab, der skal drive lokalplejehjemmet, er omfattet af udbudslovens regler. Udbud kan dog undlades, når der handles mellem ejerkommunen og selskabet, hvis den såkaldte "udvidede in house"-regel finder anvendelse. For nærmere vejledning om kommunens hhv. det kommunale aktieselskabs iagttagelse af udbudsreglerne henvises til vejledning nr. 13.]

	Mellem
	[kommune]
CVR-nr.: [ * ]
[adresse]

(i det følgende kaldet "Kommunen")


	og
	[Selskabets navn] 
CVR-nr.: [ * ]
[adresse]

(i det følgende kaldet "Lokalplejehjemmet")

(hver for sig kaldet "Part" eller tilsammen "Parterne")



er der dags dato indgået nærværende samarbejdsaftale ("Samarbejdsaftalen") vedrørende driften af [navn på lokalplejehjemmet] beliggende [adresse] på følgende vilkår:
[bookmark: _Toc223407966]Præambel
Kommunerne har ansvaret for at tilbyde nødvendig personlig hjælp og pleje til beboere i almene ældreboliger og på plejehjem. Dette ansvar kan opfyldes ved, at den pågældende kommune enten selv leverer hjælp og pleje mv. til beboerne eller ved brug af andre eller private tilbud. 
Lov om lokalplejehjem giver kommunerne hjemmel til at stifte aktieselskaber, der driver lokalplejehjem, som har til formål at tilbyde hjælp og støtte m.v. efter ældreloven eller serviceloven til personer, der opfylder betingelserne for at få anvist en plejebolig eller et plejehjem. Lokalplejehjem kan i øvrigt - på markedsvilkår - sælge tilkøbsydelser til beboerne på lokalplejehjemmet ud over, hvad den enkelte beboer er berettiget til efter lovgivningen. [For nærmere vejledning om afgrænsningen mellem tilkøbsydelser og retskravsydelser efter ældreloven henvises til vejledning nr. 11.] Det kommunale aktieselskab, der driver lokalplejehjemmet, kan ligeledes med hjemmel i kommunalfuldmagten, udøve de opgaver, der naturligt knytter sig til lokalplejehjemmets lovbestemte opgaver. [For nærmere vejledning om udøvelse af opgaver med hjemmel i kommunalfuldmagten henvises til vejledning nr. 12.]
Kommunalbestyrelsen i [Kommunens navn] har den [dato] besluttet at stifte et af Kommunen 100 % ejet aktieselskab, som har til formål at drive lokalplejehjem og hermed forbundet virksomhed. Kommunen har på den baggrund stiftet [navn på det kommunale aktieselskab], som skal drive [navn på lokalplejehjemmet] fra ejendommen beliggende [adresse]. Ejendommen ejes af [Kommunens navn / bygningens ejer], og [Parterne / Lokalplejehjemmet og bygningens ejer] indgår derfor samtidig med indgåelsen af Samarbejdsaftalen en erhvervslejekontrakt, som regulerer lejeforholdet. 
Nærværende Samarbejdsaftale har til formål at formalisere Parternes samarbejde om [navn på lokalplejehjemmet], herunder vedrørende Lokalplejehjemmets opgavevaretagelse, kvalitetskrav, procedurer og arbejdsgange, og bidrage til en klar og gensidig forventningsafstemning mellem Lokalplejehjemmet og Kommunen. 
Det præciseres, at Parternes gensidige forpligtelser i vid udstrækning er lovreguleret, herunder i lov om lokalplejehjem, serviceloven og ældreloven. Parterne har ved Samarbejdsaftalen ikke søgt at fravige de lovbestemte forpligtelser, hvorfor Samarbejdsaftalen skal læses som et supplement til den til enhver tid gældende relevante lovgivning. 
[bookmark: _Toc223407967]Ikrafttrædelse og ophør
Samarbejdsaftalen træder i kraft den [dato].
[bookmark: _Ref208500285]Samarbejdsaftalen kan af hver Part opsiges med [antal] måneders forudgående skriftligt varsel til ophør den 1. i en måned, jf. dog pkt. 2.3. 
[bookmark: _Ref215479031]Hver Part kan med [antal] måneders forudgående skriftligt varsel til ophør den 1. i en måned særskilt opsige Samarbejdsaftalens afsnit 7 om Kommunens varetagelse af administrative ydelser for Lokalplejehjemmet. 
[bookmark: _Toc193361195][bookmark: _Toc193361861][bookmark: _Toc193361965][bookmark: _Toc193361196][bookmark: _Toc193361862][bookmark: _Toc193361966][bookmark: _Toc193361197][bookmark: _Toc193361863][bookmark: _Toc193361967][bookmark: _Toc193361198][bookmark: _Toc193361864][bookmark: _Toc193361968][bookmark: _Toc193361199][bookmark: _Toc193361865][bookmark: _Toc193361969][bookmark: _Toc223407968]Lokalplejehjemmets beboere - visitation OG ANVISNING
Boligvisitering og anvisningsret
[bookmark: _Ref142388501][bookmark: _Ref99028468][bookmark: _Ref99027393][bookmark: _Toc317073500][bookmark: _Toc42918654][bookmark: _Ref530898119][bookmark: _Toc530897596][bookmark: _Toc530363957][Lokalplejehjem indgår i den kommunale plejeforsyning og kommunalbestyrelsen i ejerkommunen har anvisningsretten til boligerne, jf. § 1, stk. 2, i lov om lokalplejehjem. At boligerne indgår i den kommunale plejeboligforsyning betyder overordnet, at Kommunen har råderet over, hvem der skal tildeles en bolig på Lokalplejehjemmet, og det er således Kommunen, der visiterer og anviser beboere til Lokalplejehjemmet. At kommunen har anvisningsret til lokalplejehjemmet er generelt uproblematisk i den situation, hvor aktieselskabet, der driver lokalplejehjemmet, ejes af én kommune. Ejes aktieselskabet derimod af flere kommuner i forening, opstår spørgsmålet om, hvordan anvisningsretten fordeles mellem flere kommunale ejere. Lov om lokalplejehjem og lokalplejehjemsbekendtgørelsen indeholder ikke nærmere regler om, hvordan anvisningsretten skal fordeles og udøves mellem flere ejere. For nærmere vejledning om Kommunens anvisningsret, herunder hvis det kommunale aktieselskab har flere ejere, henvises til vejledning nr. 14.] 
Lokalplejehjemmet indgår i Kommunens plejeforsyning, og Kommunen udøver således anvisningsretten til plejeboligerne på Lokalplejehjemmet.
Borgere, som er visiteret til en almen plejebolig, jf. almenboliglovens § 54, stk. 1, jf. § 5, stk. 2, eller en plads på et plejehjem, jf.  § 47 i ældreloven, kan få plads på Lokalplejehjemmet enten efter borgerens eget ønske (frit valg) eller ved Kommunens anvisning til Lokalplejehjemmet. [Almenboliglovens regler om frit valg af ældrebolig gælder også for Lokalplejehjemmet, hvilket betyder, at borgere fra andre kommuner end Lokalplejehjemmets ejer- og beliggenhedskommune har ret til at vælge Lokalplejehjemmet.] 
Borgere med bopæl i Kommunen visiteres til en plejebolig af Kommunen i overensstemmelse med den til enhver tid gældende lovgivning. 
[bookmark: _Ref208913353]Borgere med bopæl i andre kommuner visiteres både i bopælskommunen og i tilflytningskommunen (dvs. Kommunen), og der sker således dobbeltvisitation. 
Visitation til ydelser
For borgere med bopæl i Kommunen foretager Kommunen indflytningsvisitationen for ydelser, som den enkelte borger er berettiget til. 
For borgere med bopæl i en anden kommune varetages indflytningsvisitationen af borgerens bopælskommune. Herefter overtager [Kommunens navn] handleforpligtelsen og eventuelle re-visitationer.
Lokalplejehjemmet planlægger herefter sammen med borgeren, hvordan den bevilgede hjælp og støtte mv. efter ældreloven eller lov om social service skal tilrettelægges og udføres. Inden for rammerne af den til enhver tid værende bevilling for den enkelte borger har Lokalplejehjemmet det faglige ansvar for løbende at tilpasse indsatsen til borgerens behov. [Hvis en flytning til et lokalplejehjem indebærer, at en borger flytter til en anden kommune, kan lokalplejehjemmet bede beliggenhedskommunen (dvs. tilflytningskommunen) om at træffe afgørelse om borgerens hjælpebehov efter lov om social service og ældreloven, når det er klart for det kommunale aktieselskab, der driver lokalplejehjemmet, at borgerens behov for hjælp har ændret sig efter borgerens indflytning på lokalplejehjemmet, jf. § 17, stk. 2, i lokalplejehjemsbekendtgørelsen.]
[bookmark: _Toc480359586][bookmark: _Toc526923437][bookmark: _Toc527773683][bookmark: _Toc530363953][bookmark: _Toc530897592][bookmark: _Toc42918650][bookmark: _Toc317073496][bookmark: _Ref146699470][bookmark: _Ref194657143][bookmark: _Ref222998073][bookmark: _Toc223407969][bookmark: _Ref208496826]Lokalplejehjemmets ydelser
[bookmark: _Ref208330806][bookmark: _Ref215488123][bookmark: _Ref208909458]Lokalplejehjemmet forpligter sig til at levere hjælp og støtte mv. efter ældreloven eller lov om social service til beboerne på Lokalplejehjemmet, jf. § 1, stk. 1, i lov om lokalplejehjem.
[bookmark: _Ref223422802]Lokalplejehjemmet skal levere ydelserne nævnt i pkt. 4.1 i overensstemmelse med indholdet i Kommunens [retningslinjer / kvalitetsstandarder], som Kommunen har fastsat for de relevante ydelser efter ældre- og servicelovgivningen, og som er vedlagt som bilag 4.2. 
[Lokalplejehjemmet er i øvrigt forpligtet til [beskrivelse af retningslinjer mv., som Lokalplejehjemmet er forpligtet af].] [Med henblik på at sikre de fornødne lovgivningsmæssige rammer for at Lokalplejehjemmet kan etableres og drives med de frihedsgrader, som har været hensigten, følger det af § 12 i lov om lokalplejehjem, at det kommunale aktieselskab ved sin drift af lokalplejehjemmet ikke er bundet af kommunalbestyrelsens retningslinjer om levering af hjælp og støtte mv. for plejeboliger efter § 5, stk. 2, i lov om almene boliger eller plejehjem efter § 47 i ældreloven, medmindre kommunalbestyrelsen træffer anden bestemmelse. Såfremt kommunalbestyrelsen har truffet bestemmelse om, at Lokalplejehjemmet er bundet af kommunalbestyrelsens retningslinjer om levering af hjælp og støtte mv., tilpasses dette i pkt. 4.2.]
Lokalplejehjemmet kan i øvrigt tilbyde beboerne på Lokalplejehjemmet at tilkøbe ydelser, udover hvad den enkelte beboer har krav på efter lovgivningen. Hvis Lokalplejehjemmet tilbyder Lokalplejehjemmets beboere sådanne tilkøbsydelser, skal Lokalplejehjemmet løbende påse om beboere, der hidtil har tilkøbt en ydelse, over tid bliver berettiget til at modtage den pågældende ydelse i henhold til lovgivningen. Såfremt dette er tilfældet, vil tilkøbet bortfalde, og Lokalplejehjemmet skal fremover levere ydelsen i henhold til lovgivningen. [For nærmere vejledning om afgrænsning mellem tilkøbsydelser og retskravsydelser efter ældreloven henvises til vejledning nr. 11.]
Kommunen leverer ydelser efter sundhedsloven, herunder sygeplejeindsatser efter sundhedslovens § 138 og genoptræning efter sundhedslovens § 140, til alle Lokalplejehjemmets beboere døgnet rundt på alle hverdage, i weekender og helligdage i overensstemmelse med de til enhver tid gældende regler. 
[Indsæt evt. nærmere bestemmelser om samarbejdet omkring Kommunens varetagelse af ydelser efter sundhedsloven]
[bookmark: _Toc193361203][bookmark: _Toc193361869][bookmark: _Toc193361973][bookmark: _Toc193361204][bookmark: _Toc193361870][bookmark: _Toc193361974][bookmark: _Toc193361205][bookmark: _Toc193361871][bookmark: _Toc193361975][bookmark: _Toc223407970]Hjælpemidler
Kommunens hjælpemiddeldepot yder støtte samt råd og vejledning om personlige hjælpemidler til beboere på Lokalplejehjemmet på samme måde som for øvrige borgere i Kommunen.  
Kommunen foretager efter ansøgning fra den enkelte borger en konkret og individuel vurdering af borgerens behov og yder støtte efter de til enhver tid gældende regler herfor. Beboeren medbringer ved indflytning på Lokalplejehjemmet egne evt. bevilgede hjælpemidler. 
Kommunens hjælpemiddeldepot leverer og afhenter bevilgede personlige hjælpemidler. 
Ved behov kan Kommunens hjælpemiddelterapeuter kontaktes på [mailadresse] eller [telefonnr.].
Hjælpemidler, der anvendes af hensyn til Lokalplejehjemmets arbejdsmiljø, og som ikke udgør et personligt hjælpemiddel, betragtes ikke som hjælpemidler efter serviceloven, men derimod som APV-hjælpemidler efter arbejdsmiljøloven. Sådanne APV-hjælpemidler skal tilvejebringes af Lokalplejehjemmet.
[bookmark: _Ref208416877][bookmark: _Toc223407971]afregning
[bookmark: _Ref208496583][I det følgende forudsættes, at afregningspriserne for de ydelser, som det kommunale aktieselskab skal levere i henhold til ældreloven og lov om social service, fastsættes og beregnes ensidigt af Kommunen (dvs. beliggenhedskommunen) på baggrund af Kommunens gennemsnitlige langsigtede omkostninger ved drift af tilsvarende kommunale tilbud, jf. §§ 5, stk. 2, jf. §§ 6-10, i lokalplejehjemsbekendtgørelsen, og dermed ikke ved aftale mellem Kommunen og det kommunale aktieselskab, jf. § 5, stk. 1, i lokalplejehjemsbekendtgørelsen.]
[bookmark: _Ref208918529]Kommunen afregner Lokalplejehjemmet for Lokalplejehjemmets ydelser, jf. pkt. 4, i henhold til de til enhver tid gældende regler herom. 
Kommunen har fastsat og beregnet afregningspriserne for de ydelser, som Lokalplejehjemmet skal levere i henhold til service- og ældreloven i overensstemmelse med §§ 5, stk. 2, jf. §§ 6-10, i lokalplejehjemsbekendtgørelsen, idet det præciseres, at Kommunen og Lokalplejehjemmet således ikke har indgået aftale om afregningsprisen, jf. § 5, stk. 1, i lokalplejehjemsbekendtgørelsen.  
[bookmark: _Ref208494612][bookmark: _Ref208496611]Kommunen har fastsat afregningsprisen til DKK [beløb] pr. plejebolig pr. døgn (opgjort i [måned], [årstal] niveau). Kommunens beregning af afregningsprisen vedlægges som bilag 6.3.
Kommunen afregner under hensyntagen til, at Kommunen har anvisningsret til Lokalplejehjemmet. Afregningen sker månedsvist bagud. [Dette følger af § 10, stk. 1, i lokalplejehjemsbekendtgørelsen, medmindre andet er aftalt mellem parterne.]
Kommunen skal løbende efter behov og mindst én gang årligt i forbindelse med aflæggelse af årsregnskab foretage efterberegning af de beregnede afregningspriser. Kommunen skal justere afregningspriserne, når Kommunen bliver bekendt med, at der er misforhold mellem afregningspriserne og de gennemsnitlige, langsigtede omkostninger. [Dette følger af § 11 i lokalplejehjemsbekendtgørelsen, medmindre andet er aftalt mellem parterne.]
Viser det sig, at Kommunens faktiske omkostninger ved levering af tilsvarende tilbud har været højere end den fastsatte afregningspris, skal Kommunen efterbetale Lokalplejehjemmet forskellen i overensstemmelse med § 13 i lokalplejehjemsbekendtgørelsen. Har Kommunens faktiske omkostninger ved levering af tilsvarende tilbud været lavere end den fastsatte afregningspris, skal Lokalplejehjemmet efterbetale Kommunen forskellen, jf. § 14 i lokalplejehjemsbekendtgørelsen.
[bookmark: _Ref208332963][bookmark: _Ref208950151][bookmark: _Toc223407972]kommunens varetagelse af administrative opgaver 
[I medfør af § 3 i lokalplejehjemsbekendtgørelsen, jf. § 6 i lov om lokalplejehjem, kan en kommune - hvis kommunen er ejer eller medejer af aktieselskabet, der driver lokalplejehjem - mod betaling udføre administrative opgaver for det kommunale aktieselskab, herunder: 
1) Drift af IT-systemer.
2) Bogholderi.
3) Lønadministration.
4) Forbrugerafregning og fakturering.
5) Statistik.
6) Administrativ og juridisk bistand vedrørende personalemæssige forhold.
7) Andre administrative opgaver.
Formålet er, at Lokalplejehjemmet skal kunne indrette den administrative opgavevaretagelse og ledelsesunderstøttelse på den måde, som bestyrelsen og ledelsen finder bedst. Det kommunale aktieselskab har dermed mulighed for at varetage opgaverne selv, udlicitere til private leverandører eller indhente bistand ved den kommunale ejer. Efter omstændighederne kan det være hensigtsmæssigt, at en eller flere af de ovenfor nævnte opgaver varetages af en anden end Lokalplejehjemmet - navnlig hvis Lokalplejehjemmet ikke selv har fornødne ressourcer til varetagelse af opgaven. Kommunen er tilsvarende ikke forpligtet til at varetage de pågældende opgaver for det kommunale aktieselskab uden aftale herom. Det er frivilligt for Lokalplejehjemmet, om Lokalplejehjemmet vil indgå aftale med Kommunen om Kommunens varetagelse af en eller flere administrative opgaver.
For nærmere vejledning om Lokalplejehjemmets iagttagelse af udbudsreglerne, herunder ved Lokalplejehjemmets køb af administrative opgaver ved Kommunen, henvises til vejledning nr. 13.]
[bookmark: _Ref215483759]Kommunen varetager følgende administrative opgaver for Lokalplejehjemmet: 
· [Drift af IT-systemer]
· [Bogholderi]
· [Lønadministration]
· [Forbrugerafregning og fakturering]
· [Statistik]
· [Administrativ og juridisk bistand vedrørende personalemæssige forhold]
· [Beskrivelse af andre administrative opgaver]
Lokalplejehjemmet betaler Kommunen for Kommunens varetagelse af de i pkt. 7.1 oplistede administrative opgaver [Nærmere beskrivelse af pris for Kommunens varetagelse af opgaverne]. [Den pris, der aftales for varetagelse af administrative opgaver, skal fastsættes, så den svarer til opgavens markedspris. Prisen kan dog ikke fastsættes lavere end kostprisen, uanset at markedsprisen er lavere end kostprisen, jf. § 4 i lokalplejehjemsbekendtgørelsen.]. 
Kommunen opkræver Lokalplejehjemmet betaling for varetagelsen af de administrative opgaver månedsvist bagud ved fremsendelse af faktura til Lokalplejehjemmet på [mailadresse]. 
Kommunens varetagelse af administrative opgaver for Lokalplejehjemmet kan af hver Part opsiges særskilt i overensstemmelse med pkt. 2.3.
[bookmark: _Toc193361210][bookmark: _Toc193361876][bookmark: _Toc193361980][bookmark: _Toc223407973]journalisering og udveksling af oplysninger
Lokalplejehjemmet er forpligtet til at følge den til enhver tid gældende lovgivning og retningslinjer for databeskyttelse og sundhedsfaglig dokumentation. 
Lokalplejehjemmet anvender [journaliseringssystem] til registrering, dokumentation og kommunikation. 
[Indsæt nærmere bestemmelser om oprettelse af Lokalplejehjemmets medarbejdere, tilsendelse af koder, adgang til systemer mv.]
Lokalplejehjemmet kommunikerer med Kommunens visitation via sikker e-post og telefon i forbindelse med visitation og evt. revisitation. Beboerens visitationsafgørelse indeholder e-mailadresser og direkte telefonnummer til Kommunens visitation og kontaktperson. 
[bookmark: _Toc193361212][bookmark: _Toc193361878][bookmark: _Toc193361982][bookmark: _Toc223407974]Uddannelsesforpligtelse
[Såfremt det ønskes, at Lokalplejehjemmet skal forpligtes til at ansætte elever/oprette praktikpladser, indarbejdes de nærmere vilkår herom.]
[Indsæt evt. vilkår omkring Lokalplejehjemmets uddannelsesforpligtelse]
[bookmark: _Toc223407975]Utilsigtede hændelser
Lokalplejehjemmet er forpligtet til at indrapportere alle utilsigtede hændelser (UTH) til Kommunen og i Styrelsen for Patientsikkerheds datasystem, Danske Patientsikkerhedsdatabase (DPSD). Ved en utilsigtet hændelse forstås ifølge sundhedslovens § 198, stk. 5, en begivenhed, der forekommer i forbindelse med sundhedsfaglig virksomhed, herunder præhospital indsats, eller i forbindelse med forsyning af og information om lægemidler. Utilsigtede hændelser omfatter på forhånd kendte og ukendte hændelser og fejl, som ikke skyldes patientens sygdom, og som enten er skadevoldende eller kunne have været skadevoldende, men forinden blev afværget eller i øvrigt ikke indtraf på grund af andre omstændigheder.
Lokalplejehjemmet er forpligtet til at instruere alle Lokalplejehjemmets ansatte og eventuelle underleverandører, der leverer ydelser efter serviceloven eller sundhedsloven til at indrapportere utilsigtede hændelser til Kommunen og i Styrelsen for Patientsikkerheds datasystem.
[Indsæt evt. yderligere om, hvordan Kommunen håndterer indrapporteringer]
[bookmark: _Toc223407976]Magtanvendelse
[bookmark: _Ref215488729][bookmark: _Ref215488777]Magtanvendelse og andre indgreb i selvbestemmelsesretten skal begrænses til det absolut nødvendige. Disse indgreb må aldrig erstatte omsorg, pleje og socialpædagogisk bistand. For de nærmere retningslinjer for Lokalplejehjemmets magtanvendelse henvises i det hele til Kommunens retningslinjer for magtanvendelse vedlagt som bilag 11.1.
Kommunalbestyrelsen træffer afgørelse om magtanvendelse, som kræver forhåndsgodkendelse, og sikrer, at indberetning foretages i overensstemmelse med gældende lovgivning. 
Hvis en af Lokalplejehjemmets ansatte eller eventuelle underleverandører har anvendt nødret eller nødværge, skal dette straks registreres og indberettes på de indberetningsskemaer, der er tilgængelige på Social- og Boligstyrelsens hjemmeside.
Lokalplejehjemmet er forpligtet til at sørge for, at medarbejderne på Lokalplejehjemmet har det fornødne og relevante kendskab til gældende lovgivning vedrørende magtanvendelse, og at medarbejderne besidder tilstrækkelige faglige redskaber til forebyggelse af magtanvendelse. 
[bookmark: _Toc223407977][bookmark: _Ref208948912]Tilsyn
[Kommunalbestyrelsen fører tilsyn med, at det kommunale aktieselskab varetager sine opgaver inden for rammerne af lovgivningen, jf. § 11 i lov om lokalplejehjem, og at Lokalplejehjemmets ydelser i henhold til ældreloven og serviceloven leveres i overensstemmelse med kommunalbestyrelsens afgørelser og evt. fastsatte sundhedsaftaler, kvalitetsstandarder eller retningslinjer, som kommunalbestyrelsen har besluttet, at lokalplejehjemmet skal være bundet af. Lokalplejehjemmet er i øvrigt omfattet af Ældretilsynet, jf. ældretilsynsloven. For nærmere vejledning om kommunens tilsyn med lokalplejehjemmet henvises til vejledning nr. 5.] 
Tilsyn efter lov om lokalplejehjem 
Kommunen fører i medfør af § 11 i lov om lokalplejehjem tilsyn med, at Lokalplejehjemmet varetager sine opgaver inden for rammerne af lovgivningen. 
Tilsyn efter serviceloven
Kommunen fører i øvrigt tilsyn med, at Lokalplejehjemmets ydelser i henhold til ældreloven og serviceloven leveres i overensstemmelse med Kommunalbestyrelsens afgørelser herom[ samt de i bilag 4.2 nævnte [sundhedsaftaler] ELLER [kvalitetsstandarder] ELLER [retningslinjer, som Kommunen har besluttet, at Lokalplejehjemmet skal være bundet af, jf. § 12 i lov om lokalplejehjem]].
Ældretilsyn
Lokalplejehjemmet er omfattet af Ældretilsynet, som varetages af [Ældretilsyn Nord (Hjørring Kommune) / Ældretilsyn Syd (Silkeborg Kommune) / Ældretilsyn Øst (Gentofte Kommune)]. [Ældretilsynet er indført som erstatning for de tidligere kommunale og statslige tilsyn og har til formål at støtte plejeenheder omfattet af ældretilsynsloven i at sikre kvalitet i helhedsplejen, der gives i medfør af ældreloven. For nærmere vejledning om Ældretilsynet henvises til vejledning nr. 5].
[bookmark: _Toc193361214][bookmark: _Toc193361880][bookmark: _Toc193361984][bookmark: _Toc223407978]Klagesager
[bookmark: _Ref208504018]Klager over udførelse af Lokalplejehjemmets opgaver, herunder konkrete driftsforhold, enkeltstående hændelser og manglende udførelse af Lokalplejehjemmets opgaver, håndteres og besvares snarest muligt af Lokalplejehjemmet i overensstemmelse med god forvaltningsskik.
Klager efter pkt. 13.1 besvares som udgangspunkt af Lokalplejehjemmet, uanset hvilken Part klagen er stilet til. Hvis klagen rejser særlige spørgsmål, som vil kunne begrunde et tilsyn, jf. afsnit 12, besvares klagen dog af Kommunen efter indhentelse af en skriftlig udtalelse fra Lokalplejehjemmet. 
Klager over Kommunens myndighedsafgørelser eller klagepunkter, der relaterer sig hertil, besvares af Kommunen. Hvis Lokalplejehjemmet modtager en sådan klage skriftligt, skal Lokalplejehjemmet videresende denne til Kommunen. Hvis Lokalplejehjemmet modtager en sådan klage mundtligt, skal borgeren henvises til at henvende sig til Kommunen. 
Ved klager over sundhedsydelser eller spørgsmål om erstatning i den forbindelse henviser Parterne konkret til rette myndighed.
[bookmark: _Toc223407979]Samarbejdet i øvrigt
[I dette afsnit beskrives evt. øvrige vilkår for samarbejdet mellem Kommunen og Lokalplejehjemmet. Det vil her være muligt at fastlægge rammerne for en bred vifte af områder, såsom forpligtelser vedrørende efter- og videreuddannelse af personale, involvering af frivillige mv.] 
Årligt samarbejdsmøde
[bookmark: _Ref208507327]Kommunen og Lokalplejehjemmet afholder én gang årligt et samarbejdsmøde. På samarbejdsmødet drøftes og evalueres samarbejdet, herunder Samarbejdsaftalen, og Kommunen orienterer Lokalplejehjemmet om kendte ændringer af det kommende års budget for Kommunen af betydning for Lokalplejehjemmet, herunder afregningsprisen.
Kommunen indkalder Lokalplejehjemmet til samarbejdsmødet med et passende varsel. 
0. Ændring af Samarbejdsaftalen
Alle aftaler, der ændrer og supplerer Samarbejdsaftalen, skal være skriftlige for at være bindende.
[bookmark: _Toc223407980]Samarbejdsaftalens bortfald
[bookmark: _Ref216099262][bookmark: _Ref223342585][bookmark: _Ref216194171]Såfremt Klagenævnet for Udbud eller domstolene - mod Parternes forventning - annullerer Parternes beslutning om at indgå Samarbejdsaftalen ved endelig afgørelse eller dom, eller såfremt Samarbejdsaftalen af samme organer konstateres at skulle være "uden virkning", kan hver Part bringe Samarbejdsaftalen til ophør med 1 uges varsel eller med et kortere varsel, såfremt Klagenævnet for Udbud eller domstolene fastsætter dette.  
Bringes Samarbejdsaftalen til ophør i medfør af pkt. 15.1, er hver Part alene berettiget til betaling for ydelser, som er leveret. En Part kan ikke i øvrigt rejse nogen form for krav mod den anden Part. 
[bookmark: _Toc223407981]Værneting
0. [bookmark: _Ref365633631][bookmark: _DV_M402][bookmark: _DV_M403]Eventuelle tvister behandles ved Retten i [by] i 1. instans.
[bookmark: _Toc223407982][bookmark: _Toc256000029][bookmark: _Toc442686541]Bilag
[Bilag 4.2	[Kommunens sundhedsaftaler] ELLER [Kommunens kvalitetsstandarder] ELLER [de retningslinjer, som Kommunen har besluttet, at Lokalplejehjemmet skal være bundet af, jf. § 12 i lov om lokalplejehjem]]
Bilag 6.3	Kommunens beregning af afregningspris pr. plejebolig pr. døgn.
Bilag 11.1	Retningslinjer for magtanvendelse

